|  |
| --- |
| Lys Assia |
|  
Lys Assia 2012 m. |
| Biografija |
| Pilnas vardas | Rosa Mina Schärer |
| Gimė | 1924 m. kovo 3 d.Rupersvilas, Argau kantonas, Šveicarijos vėliava Šveicarija |
| Mirė | 2018 m. kovo 24 d. (94 metai)Ciūrichas, Šveicarija |
| Veikla | dainininkė, aktorė |
| Aktyvumo metai | 1942–2018 |

Lys Assia jubiliejiniame Eurovizijos koncerte – „Congratulations"
**Lys Assia** (g. 1924 m. kovo 3 d. – m. 2018 m. kovo 24 d.; tikrasis vardas **Rosa Mina Schärer**) – šveicarų dainininkė ir aktorė.

Biografija
----------

„Lady in Blue"
Lys Assia
Lys Assia gimė Rupperswil mieste (Argau kantonas, Šveicarija). Ji buvo jauniausias vaikas šeimoje, kurioje iš viso buvo 14 asmenų. Lyss Assia vaikystę praleido Ciuriche, į kurį po trejų metų nuo gimimo persikėlė gyventi. Čia pradėjo lankyti baleto pamokas, vėliau lanko koncervatoriją ir menų akademiją. Sulaukusi 16 metų debutavo šokėjos vaidmeniu viename spektaklyje. Antrojo pasaulinio karo metais dirbo *Riva* balete. Pirmasis kaip dainininkės pasirodymas įvyko Nicoje. 1946 m. surengtas koncertinis turas su didžiuliu orkestru po vakarų Europą. Tais pačiais metais Paryžiuje Lys gavo puikią progą pavaduoti viename renginyje susirgusią Josephine Baker. Ji tai atliko labai įtikinamai ir buvo pakviesta dalyvauti tolesniuose koncertuose.

1956 m. Lys Assia tapo pirmojo „Eurovizijos" dainų konkurso nugalėtoja, o už laimėjusią dainą „Refrain" gavo auksinę plokštelę. Šiame dainų konkurse ji dalyvavo dar du kartus: 1957 m. atliko prancūzišką dainą „L’enfant que j'étais" ir užėmė priešpaskutinę vietą, o 1958 m. dainai „Giorgio" pritrūko tik 3 taškų iki pirmosios. Lys Assia aplenkė Prancūzijos atstovas André Claveau. Didžiausios sėkmės dainininkė sulaukė su daina „Oh mein Papa" (liet. *O, mano tėti*) iš kino filmo „Feuerwerk" (liet. *Ugnies darbas*), kuri buvo labai populiari Vokietijoje. Su daina „Sterne von Syrakus" (liet. *Žvaigždės iš Sirakuzo*) 1962 m. rudenį ji paskutinį kartą pateko į Vokietijos hitų sąrašą.

Ketverius metus Lys Assia gyveno Ispanijoje. Po savo pirmojo vyro – statybų įmonininko Henry Kunz mirties nuo širdies sutrikimų 1957 m. grįžo su dukra Maja atgal i Šveicariją. 1963 m. Lys Assia vedė antrą kartą. Išrinktuoju tapo Oskar Petersen – danų generalgubernatorius. Šeima iškeliavo gyventi į Daniją. Tačiau 1995 m. vyras žuvo autoavarijoje. Jos metu stipriai sužalota ir Lys Assia. 1996 m. dainininkei buvo atlikta sudėtinga širdies operacija. Atgavusi jėgas ji persikėlė gyventi į pietų Prancūziją.
2003 m. pasirodė naujas diskas, kuriame yra 14 dainų. 2005 m. pasirodė singlas „Rom lag im Schnee" – pranašas naujo albumo „Lady in Blue", kuriame yra 8 naujai skambančios senos, 10 naujų ir dvi dainos iš albumo „Sehnsucht nach dir". 2005 m. spalį Lys Assia dalyvavo jubiliejiniame „Eurovizijos" dainų konkurso Kopenhagoje koncerte. Čia ji sužavėjo šarmu, elegancija ir gyvybingumu. 2006 m. žiemą yra įvyko Lyss Assia kalėdinis turas.

Diskografija
------------

### Albumai

* *Songs* (1963)
* *Lys Assia* (1963)
* *Sehnsucht nach Dir* (2003)
* *Lady in Blue* (2005)
* *Refrain des Lebens* (2008)

### Singlai

* „Oh Mein Papa"
* „Ein kleiner goldner Ring"
* „Refrain"
* „Das alte Karussell"
* „Holland Mädel"
* „Jolie Jacqueline"
* „L’enfant que j'étais"
* „Giorgio"
* „Die Glocken Hell Erklingen"
* „Golodrina"

Filmai
------

* Schlagerparade, 1953
* Ein Mann Vergißt Die Liebe, 1955
* Die Beine von Dolores, 1957

Įdomybės
--------

* Lys Assia yra vienintelė šveicarė, laimėjusi Eurovizijos dainų konkursą
* Ji yra išleidusi 6 auksinius diskus
* Lys Assia laisvai kalba 8 kalbomis
* Ji yra dainavusi Anglijos karalienei Elžbietai II (angl. *Elizabeth II*) ir Egipto karaliui Faruk Peron.

Nuorodos
--------

|  |  |
| --- | --- |
|  | **Vikiteka: Lys Assia** – vaizdinė ir garsinė medžiaga  |

* Daina „Refrain" (1956 m.)

| Apdovanojimai ir pasiekimai |
| --- |
| Prieš tai:**–** |  **Eurovizijos dainų konkurso nugalėtoja**1956 | Po to:**Nyderlandai Corry Brokken  *„Net als toen"*** |
| Prieš tai:**–** |  **Šveicarijos atstovė Eurovizijoje**1956, 1957, 1958 | Po to:**Christa Williams  *„Irgendwoher"*** |